
πολεοδομία; 

ΑΠΟΦΑΣΕΙΣ 

Αριθ. 1726/141 

Έγκριση Γενικού Πολεοδομικού Σχεδίου (Γ.Π.Σ.) του οικισμού 
Καρλοβάσου Δήμου Καρλοβάσου (Ν. Σάμου). 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

' ' Εχοντες υπόψη: 

1. Τις διατάξεις του Ν. 1337/1983 (ΦΕΚ 33/Α) και ειδικότερα 
το άρθρο 3 αυτού. 

2. Τις διατάξεις του Ν. 1558/85 (ΦΕΚ 137/Α) και ειδικότερα το 
άρθρο 23 (παρ, 1). 

3. Την αριθ. 59234/2483/30.8.85 απόφαση του Υπουρ¬ 
γού Χωροταξίας, Οικισμού και Περιβάλλοντος «Κίνηση της 
διαδικασίας σύνταξης του Γενικού Πολεοδομικού Σχεδίου Καρ¬ 
λοβάσου (Ν. Σάμου)» (ΦΕΚ 463/Δ). 

4. Το αριθ. 2786/27.6.85 έγγραφο του Τμήματος Πολεοδο¬ 
μίας Νομαρχίας Σάμου προς τους αρμόδιους φορείς. 

5. Το αριθ. 507381/86 έγγραφο του Ελληνικού Οργανισμού Τουρι¬ 
σμού (Ε.Ο.Τ.). 

6. Την αριθ. 79/86 γνωμοδότηση του Δημοτικού Συμβουλίου Καρ- 
λοβασίων. 

7. Το γεγονός ότι οι υπόλοιποι φορείς δεν απάντησαν μέχρι σήμερα. 

8. Την από 7.7.86 (όγδοη συνεδρίαση) γνωμοδότηση του Συμβου¬ 

λίου Χωροταξίας, Οικισμού και Περιβάλλοντος Ν. Σάμου, αποφασίζου¬ 
με: ’ 

1) Εγκρίνεται το γενικό πολεοδομικό σχέδιο του οικισμού 
Καρλοβάσου Δήμου Καρλοβάσου (Ν. Σάμου) που περιλαμβάνει 
το σύμπλεγμα των οικισμών Νέου, Μεσαίου, Παλαιού, Καρλο¬ 
βάσου και Λιμανιού, όπως τα όριά του προσδιορίζονται με κόκ¬ 
κινη γραμμή στο χάρτη Π. 1.11 σε κλίμακα 1:5.000. Κυρίως 
ίο ως άνω σχέδιο περιλαμβάνει: 

Α. Την πολεοδομική οργάνωση του οικισμού Καρλοβάσου για 
πληθυσμιακό μέγεθος περίπου 5.000 μονίμων κατοίκων (πληθυ¬ 
σμός 1987) και 1.500 επισκεπτών με: 

α) Τις επεκτάσεις του σχεδίου πόλης σε πυκνοδομημένες 
εκτάσεις οικισμού προϋφισταμένου του έτους 1923 και σε 
αραιοδομημένες και αδόμητες εκτάσεις συνολικής επιφάνειας 
120 Ηα περίπου και την οργάνωση της πόλης σε τέσσερις 
πολεοδομικές ενότητες - γειτονιές: 

— γειτονιά 1 Λιμάνι — Παλαιό Καρλόβασι με μέση πυκνότητα 
οικήσεως 70 Κατ/Ηα και μέσο συντελεστή δόμησης 0,7 

— γειτονιά 2 Μεσαίο Καρλόβασι με μέση πυκνότητα οικήσεως 
80 Κατ/Ηα και μέσο συντελεστή δόμησης 0,8 

- γειτονιά 3 Παραλία Νέου Καρλοβάσου με μέση πυκνότητα 
οικήσεως 60 Κατ/Ηα και μέσο συντελεστή δόμησης 0,65 

- γειτονιά 4 Κέντρο Νέου Καρλοβάσου με μέση πυκνότητα 
οικήσεως 120 Κατ/Ηα και μέσο συντελεστή δόμησης 1,35 


όπως φαίνονται στον χάρτη Π. 1.5 σε κλίμακα 1:5.000. 

β) Τον προσδιορισμό χρήσεων γης όπως φαίνεται στους χάρτες 
Π.1.11 και Π.1.3.2 σε κλίμακα 1:5.000 και ειδικότερα: 

Κατοικία 

— την γενική κατοικία σαν κύρια χρήση του οικισμού. 

Κεντρικές λειτουργίες 

— Διατήρηση των κεντρικών λειτουργιών στη σημερινή τους 
θέση στο Νέο Καρλόβασι και την επέκτασή τους κατά μήκος της 
οδού Γοργύρας, η οποία τώρα διανοίγεται. 

— Η οργάνωση της κεντρικής αυτής περιοχής πρέπει ν’ αποτελέ- 
σει αντικείμενο ιδιαίτερης μελέτης. 

— Δημιουργία δύο τοπικών κέντρων ένα στη γειτονιά «Μεσαίο 
Καρλόβασι ένα στην περιοχή του Λιμανιού. Δημιουργία 2 κέντρων 
γειτονιάς ένα στη γειτονιά «Παραλία Νέου Καρλοβάσου» και ένα 
στη γειτονιά «Νέου Καρλοβάσου». 

Αθλητισμός 

Διατήρηση των υφισταμένων αθλητικών εγκαταστάσεων, οι 
οποίες αντιστοιχούν στις προδιαγραφές, ενός πυρήνα τύπου Α και 
καλύπτουν πλήρως τις ανάγκες του συμπλέγματος των οικισμών 
με την προσθήκη ενός κολυμβητηρίου. 

Πολιτιστικές λειτουργίες 

Χρησιμοποίηση του κτιρίου της Πορφυρίου Σχολής και άλ¬ 
λων νεοκλασσικών κτιρίων στο Νέο Καρλόβασιγιατην χωροθέ- 
τηση των πολιτιστικών λειτουργιών. 

Χώροι πρασίνου 

— Την προστασία του λόφου στην είσοδο της πόλης από τον δρόμο 
Σάμου — Καρλοβάσου. 

— Τη φύτευση της κοίτης του Καρλοβασιώτικου ρέματος από 
τις αθλητικές εγκαταστάσεις μέχρι τη θάλασσα. 

— Την προστασία του φυσικού περιβάλλοντος του λόφου του Παλαιού 
Κοιρλοβάσου. 

— Δημιουργία άλσους στο λόφο αριστερά της οδού Γοργύρας, 
όπου έχουν αναφερθεί ενδείξεις αρχαιοτήτων. 

Τουρισμός — αναψυχή 

— Τη συγκέντρωση του τουρισμού και αναψυχής κυρίως στην 
παροιλιακή ζώνη ανατολικά από το Φουρνιώτικο ρέμα εκτός ορίων 
ΓΠΣ και δευτερεύοντος κατά μήκος της παροιλιακής λεωφόρου από 
το λιμάνι μέχρι το Καρλοβασιώτικο ρέμα βόρεια της οποίας τοποθε¬ 
τείται και ο κύριος χώρος θαλάσσιας αναψυχής των κατοίκων στη 
στενή περιοχή των ορίων του οικισμού. 

— Τη χρησιμοποίηση τμήματος του σημερινού λιμανιού για τον 
ελλιμενισμό τουριστικών σκαφών. 

Εκπαίδευση 

— Χωροθέτηση σχολικού συγκροτήματος που θα περιλαμβάνει 
δημοτικό γυμνάσιο, λύκειο και μέση επαγγελματική σχολή σε γή¬ 
πεδο δυτικά της οδού Γοργύρας πλάι στο λόφο όπου υπάρχουν 
ενδείξεις αρχαιοτήτων και ο οποίος προτείνεται για άλσος. 

— Χωροθέτηση νηπιαγωγείου και δημοτικού σχολείου στο Με¬ 
σαίο Καρλόβασι δυτικά του Καρλοβασιώτικου ρέματος. 

— Χωροθέτηση ενός νηπιαγωγείου στην περιοχή του λιμανιού δίπλα 
στο ύπαρχον δημοτικό. 

— Χωροθέτηση ενός νηπιαγωγείου στην παραλία Νέου Καρλοβάσου 
δεξιά του εισερχομένου στην πόλη από το Βαθύ δίπλα στο ύπαρχον δημο¬ 
τικό. 

Βιομηχανία - βιοτεχνία - χονδρεμπόριο 

— Τη διατήρηση της βιομηχανίας ΕΟΣΣ στη σημερινή της θέση. 

— Την ανάπλαση της παλαιάς βιοτεχνικής περιοχής και τη μετατροπή 
της σε βιοτεχνικό πάρκο. Την οργάνωσή της σε 2 βιοτεχνικές περιοχές 
που θα περιλαμβάνουν και χρήση χονδρεμπορίου ούτως ώστε να αποδε- 
σμευθεί το κομμάτι της παραλίας που αντιστοιχεί στο κέντρο πόλης 
Νέου Καρλοβάσου και στην επέκτασή του προς τη θάλασσα προκειμένου 
να δοθεί διέξοδος του οικισμού με χρήση γενικής κατοικίας. 

— Τη δέσμευση γης δίπλα στο Φουρνιώτικο ρέμα σε απόσταση 
1.700 μ. περίπου από τη θάλασσα για τη δημιουργία στο μέλλον 
βιομηχανικού πάρκου, όπου με την παροχή κινήτρων θα επιδιωχθεί 
η μετεγκατάσταση των σημερινών βυρσοδεψείων, τα οποία κατ’ αρχήν 
παραμένουν στην παλαιά βιοτεχνική περιοχή. 

— Τη μεταφορά του νεκροταφείου Νέου Καρλοβάσου εκτός των 
ορίων ΓΠΣ στο δρόμο προς τον οικισμό Κοντάϊκα. 

γ) Τη γενική εκτίμηση της χωρητικότητας των πολεοδομικών ενο¬ 
τήτων σε κατοίκους με προοπτική το έτος 1987 των αναγκών σε γη 
(Ηα) για κοινωνική υποδομή στις πολεοδομικές ενότητες όπως φαίνο¬ 
νται στους πίνακες Α.11.2.1α και Α.11.6. 

δ) Τον καθορισμό ζωνών: 

1. Οικονομικών και θεσμικών κινήτρων και πολεοδομικών μηχανισμών 
όπως φαίνονται στους χάρτες Π.1.7 και Π. 1.8 σε κλίμακα 1:10.000 και 
ειδικότερα: 

— Ζώνη ειδικής ενίσχυσης (ΖΕΕ), για την οικονομική ενίσχυση των 
κατοίκων του Παλαιού Καρλοβάσου για τη συντήρηση των παραδοσιακών 
οικιών. 

— Ζώνη ανάπλασης για την παλαιά βιοτεχνική περιοχή με αντικει¬ 
μενικό σκοπό τη συντήρηση των υπαρχόντων αξιόλογων οικοδομικών 
κελυφών των παλαιών βιοτεχνικών εγκαταστάσεων. 

— Ζώνη ανάπλασης του προσφυγικού οικισμού. 

— Ζώνη ειδικής ενίσχυσης (ΖΕΕ) για την οικονομική ενίσχυση των 
κατοίκων του παραδοσιακού τμήματος τυ Νέου Καρλοβάσου για τη 
συντήρηση των παραδοσιακών οικιών. 

— Δημιουργία ζώνης αγοράς συντελεστή ανατολικά του Νέου Καρ¬ 
λοβάσου και νότια του Καρλοβασιώτικου ρέματος όπως φαίνεται στο 
χάρτη Π. 1.11 με στόχο τη μεταφορά συντελεστή από το υπόλοιπο 
οικιστικό πλέγμα του Καρλοβάσου. 

— Δημιουργία ζώνης αγοράς συντελεστή στην είσοδο της πόλης από 
τη Σάμο στο τμήμα του Κάμπου που είναι αδόμητο με τον ίδιο σκοπό. 

2. Νέων αναπτυξιακών ζωνών όπως φαίνονται στους χάρτες Π.1. 
6.1 και Π.1.6.2 σε κλίμακα 1:10.000 και ειδικότερα: 

— Δημιουργία βιομηχανικού πάρκου, δίπλα στο φουρνιώτικο ρέμα και 
σε απόσταση 1.700 μ. περίπου από τη θάλασσα, εκτός των ορίων ΓΠΣ, 
για τη μετεγκατάσταση των σημερινών βυρσοδεψιών στο απώτερο μέλλον. 

— Δημιουργία ζώνης τουριστικής ανάπτυξης εκτός ορίων ΓΠΣ 
ανατολικά από το Φουρνιώτικο ρέμα. 

— Δημιουργία 2 ζωνών χονδρεμπορίου και βιοτεχνίας στην υπό 
ανάπλαση παλαιά βιοτεχνική περιοχή. 

Β.- Τη λήψη μέτρων για την προστασία του περιβάλλοντος όπως 
φαίνονται στο χάρτη Π. 1.11 σε κλίμακα 1:5.000 και Π. 1.9 σε 
κλίμακα 1:25.000 και ειδικότερα: 

— Την προστασία του θαλάσσιου χώρου του αναπτύγματος του οικισμού 
και κυρίως του τμήματος που βρίσκεται εμπρός από τήν παλαιά βιοτεχνική 
περιοχή. 

— Την προστασία του φυσικού χώρου που περιβάλλει την πόλη με 
απαγόρευση λατόμευσης των γύρω λόφων κ.λ. ρυθμίσεις. 

— Τον καθαρισμό 3 ζωνών προστασίας (αρχιτεκτονικών συνόλων παρα¬ 
δοσιακής κληρονομιάς: 

— Παλαιό Καρλόβασι 

— Κέντρο Νέου Καρλοβάσου 

— Παραλία Νέου Καρλοβάσου — Βυρσοδεψεία 


Γ.— Τις προτάσεις για τα απαραίτητα έργα και μελέτες δικτύων 
υποδομής. 

1. Μεταφορική υποδομή όπως δείχνεται στους χάρτες Π.2.1.1 και 
Π.2.1 και συγκεκριμένα: 

— Διατήρηση επιβατικού λιμανιού στη σημερινή του θέση και επέκτασή 
του για την εξυπηρέτηση του εμπορικού τμήματος του λιμανιού. 

— Τη δημιουργία αρτηρίας στον κάμπο Καρλοβάσου δυτικά του 
ομώνυμου ποταμού για την εξυπηρέτηση της υπεραστικής κίνησης από 
το λιμάνι προς τη νοτιοδυτική Σάμο. 

— Τη δημιουργία συλλεκτήριας βόρεια του Μεσαίου Καρλοβάσου 
και νότια του οικισμού λιμανιού για την εξυπηρέτηση της υπεραστικής 
κίνησης από το λιμάνι προς τη νοτιοδυτική Σάμο. 

— Τη δημιουργία αρτηρίας παράκαμψης του δρόμου Σάμου Καρλο¬ 
βάσου από την είσοδο της πόλης μέχρι το ρέμα- Καρλοβάσου και 
πρόβλεψη για μελλοντική λειτουργία της σαν μονόδρομου, ο άλλος 
κλάδος του οποίου θα κινηθεί πάνω στην παραλία βόρεια από τα 
εναπομείναντα κελύφη παλαιών εργοστασίων, μετά την πραγματοποί¬ 
ηση των έργων προστασίας αιγιαλού τα οποία μελετιόνται. 

— Τη δημιουργία συλλεκτήριας στις ανατολικές παρυφές του οικισμού 
Νέου Καρλοβάσου. 

— Τη Λειτουργία σαν συλλεκτήριου του σημερινού δρόμου που εξυπηρετεί 
την υπεραστική κυκλοφορία του νοτιοδυτικού τμήματος του νησιού και ο 
οποίος θα απαλλαγεί από το φόρτο κυκλοφορίας μετά την κατασκευή της 
νέας προτεινόμενης υπεραστικής αρτηρίας δυτικά του ομώνυμου ποταμού. 

— Οι παραπάνω συλλεκτήριοι θα συμβάλουν στην καλύτερη κυκλοφο-' 
ριακή εξυπηρέτηση των κατοίκων του Νέου Καρλοβάσου το κυριώτερο 
πρόβλημα των οποίων η δυσκολία προσέγγισης των οικιών τους. 

— Δημιουργία σταθμού φορτηγών αυτοκινήτων σε σχέση με την 
αρτηρία δίπλα στον ποταμό Καρλοβάσου. 

— Δημιουργία σταθμού λεοφωρείων σε σχέση με την επέκταση του κέ¬ 
ντρου πόλης. 

2. Ύδρευση, αποχέτευση, απορρίματα όπως φαίνονται στο χάρτη 
Π.2.2.2 — 2.3.2-2.4.2 και κυρίως 

— Την ολοκλήρωση του αποχετευτικού δικτύου και τη δημιουργία συστή¬ 
ματος βιολογικού καθαρισμού και εκβολής ακαθάρτων της πόλης. 

— Τη δημιουργία εγκατάστασης χημικού καθαρισμού των αποβλήτων 
των σημερινών βυρσοδεψείων και η περαιτέρω διοχέτευση των αποβλήτων 
στο σύστημα βιολογικού καθαρισμού και ακαθάρτων της πόλης. 

3. Ενεργειακό σύστημα όπως φαίνεται στο χάρτη Π.2.6.2. 

4. Τηλεπικοινωνιακό σύστημα όπως φαίνεται στο χάρτη Π.2.7.2. 

Δ.— Τις προτάσεις για αντιμετώπιση θεομηνιών όπως φαίνονται στο 
χάρτη Π.3.2, Π.3.1.2. 

Ε.—1. Συνοπτικά αντίτυπα των παραπάνω 12 χαρτών και 2 πινά¬ 
κων θεωρημένα από τον Προϊστάμενο της Δ/νσης Πολεοδομικών 
Εφαρμογών με την αριθ. 1726/141/1987 πράξη του δημοσιεύονται 
στην Εφημερίδα της Κυβερνήσεως με την παρούσα απόφαση. 

2. Μέσα στην περιοχή του Γ.Π.Σ. και ειδικότερα στις εκτός σχεδίου 
περιοχές που περιλαμβάνονται σ’ αυτό οικοδομικές άδειες που έχουν 
εκδοθεί με τις προγενέστερες διατάξεις ή έχει υποβληθεί ο πλήρης 
φάκελλος με τα απαραίτητα για την έκδοσή τους στοιχεία μέχρι την 
ημερομηνία δημοσίευσης της .παρούσας, εκτελούνται όπως εκδόθηκαν 
ή εκδίδονται βάσει των υποβληθέντων στοιχείων σε συνδυασμό με τις 
διατάξεις του Ν. 1577/1985 «Γενικός Οικοδομικός Κανονισμός». 

3. Η ισχύς της παρούσας απόφασης αρχίζει από τη δημοσίευσή της 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 20 Ιανουάριου 1987 

Ο ΥΠΟΥΡΓΟΣ 

ΕΥΑΓ. ΚΟΥΛΟΥΜΠΗΣ 

